
REFERAT DE APROBARE A 
PROIECTULUI  DE HOTĂRÂRE


privind  efectuarea unui schimb de teren între imobilul teren în suprafață de 303 mp proprietatea Municipiului Timișoara și imobilul teren cu suprafața de 658 teren proprietatea lui HORNBACH CENTRALA SRL

1. Descrierea situaţiei actuale:
  

          Terenul care face obiectul acestui proiect aparține intravilanului Municipiului Timișoara,  identificat prin CF nr. 455746, în suprafață de 303 mp – teren pentru drum, fiind în proprietatea Municipiului Timișoara domeniul privat, dobândit conform HCLMT nr. 337/18.06.2013 și declarației notariale autentificată cu nr. 1593/17.04.2013 și dezlipit conform HCLMT nr. 270/27.06.2023.

2.  Schimbări preconizate și rezultate așteptate: 

         Prin adresa înregistrată la Municipiul Timișoara HORNBACH CENTRALA SRL, a solicitat un schimb de teren înscris în CF nr. 455746 în suprafață de 303mp – proprietatea Municipiului Timișoara cu suprafața de 658 mp din CF nr. 455725 proprietatea HORNBACH CENTRALA SRL, în vederea realizării PUZ- funcțiuni MIXTE: comerț, servicii și locuire; modificare PUZ aprobat prin HCL nr. 283/2019 și PUZ aprobat prin HCL nr. 127/2020, intravilan Timișoara, identificat prin extras CF nr. 425358, CF nr. 431832, CF nr. 434507, CF nr.434508, CF nr. 405778 Timișoara, Calea Buziașului nr. 152-162.

3. Alte informații:

         Potrivit adresei Direcției Generale de Urbanism și Planificare Teritorială nr. UR2023-004390/05.09.2023, consideră oportun scimbul de teren solicitat de către HORNBACH CENTRALA SRL, din perspectiva dezvoltării infrastructurii publice.
          Conform avizelor Comisiei de Circulație cu nr. DT2021-001192/24.06.2021 și nr. DT2023-000389/02.03.2023, pentru obiectivul PUZ funcțiuni MIXTE: comerț, servicii și locuire; modificare PUZ aprobat prin HCL nr. 283/2019 și PUZ aprobat prin HCL nr. 127/2020, intravilan Timișoara, identificat prin extras CF nr. 425358, CF nr. 431832, CF nr. 434507, CF nr.434508, CF nr. 405778 Timișoara, Calea Buziașului nr. 152-162, suprafața de 658 mp este necesară realizării întersecției dintre Calea Buziașului și  strada Rozmarinului.







           Prin HCLMT nr. 455/10.10.2023, s-a aprobat împuternicirea Comisiei de Negociere cu Terții a Consiliului Local al Municipiului Timișoara în vederea efectuării unui schimb de teren între imobilul teren în suprafață de 303 mp proprietatea Municipiului Timișoara și imobilul teren cu suprafața de 658 mp teren proprietatea HORNBACH CENTRALA SRL.
            La  ședința din data de 13.12.2023, comisia de negociere cu terții a hotărât efectuarea schimbului de terenuri între imobilul teren în suprafață de 303 mp, aflat în proprietatea Municipiului Timișoara și imobilul teren în suprafață de 658 mp aflat în proprietatea HORNBACH CENTRALA SRL, fapt consemnat în procesul verbal nr.13/13.12.2023.
Schimbul de teren se va finaliza prin încheierea unui contract notarial de schimb, iar HORNBACH CENTRALA SRL va suporta toate cheltuielile notariale precum și cele de publicitate imobiliară.

 4.   Concluzii:

        Emiterea unei hotărâri a Consiliului Local privind  efectuarea unui schimb de teren între imobilul teren în suprafață de 303 mp proprietatea Municipiului Timișoara și imobilul teren cu suprafața de 658 teren proprietatea lui HORNBACH CENTRALA SRL.

